На основу Решења стечајног судије Привредног суда у Суботици о проглашењу банкротства од 28.03.2024. .године, у предмету СТ 65/2023 а у складу са члановима 131,132 и 133 Закона о стечају и Националним стандардом број 5 о начину и поступку уновчења имовине стечајног дужника , стечајни управник стечајног дужника:

КЕЛЕБИЈА ТРАНСПОРТ ДОО у стечају, Суботица ,Корзо10

ОГЛАШАВА

Продају имовине ЈАВНИМ НАДМЕТАЊЕМ (прва продаја)

Предмет продаје је непокретна имовина стечајног дужника, коју чине :

Ред број целине	Имовина	Почетна цена у динарима	Депозит у динарима
1	ГАРАЖНО МЕСТО БР 4, KП 7280/1 КО ДОЊИ ГРАД СУБОТИЦА; 24 м2	737.000,00	294.800,00
2	ГАРАЖНО МЕСТО БР 5, KП 7280/1 КО ДОЊИ ГРАД СУБОТИЦА; 12 м2	368.500,00	147.400,00
3	ГАРАЖНО МЕСТО БР 7, KП 7280/1 КО ДОЊИ ГРАД СУБОТИЦА; 12 м2	368.500,00	147.400,00
4	ГАРАЖНО МЕСТО БР 8, KП 7280/1 КО ДОЊИ ГРАД СУБОТИЦА; м12	368.500,00	147.400,00
5	ПОЉОПРИВРЕДНО ЗЕМЉИШТЕ НА ПАРЦЕЛИ 17135/2 КО БАДОВИНЦИ,УДЕО 30/355	245.000,00	98.000,00

Прве четири целине се налазе на адреси Београдска ул . бр 9 ,Суботица. а ред бр 5 у Бадови -

нцима, општина Богатић

Право на учешће у поступку продаје имају сва правна и физичка лица која:

1.Након добијања профактуре, изврше уплату ради откупа продајне документације, и то 50.000,00 динара увећано за ПДВ за целину бр 1; 25.000,00 динара увећано за ПДВ за целину бр 2; 25.000,00 динара увећано за ПДВ за целину бр 3 и 25.000,00 динара увећано за ПДВ за целину бр 4 .а за целину бр 5 уплате 10.000,00 увећано за ПДВ динара Профактура се може преузети сваког радног дана у периоду од 9 до 14 часова, најкасније 18.04.2025. године, у просторијама стечајног управника, уз претходну најаву телефоном ;

2. уплате депозит, са позивом на редни број целине на текући рачун стечајног дужника 340-1000095635-43 код «Ерсте банка» А.Д. Нови Сад, Филијала Суботица, или положе неопозиву првокласну банкарску гаранцију наплативу на први позив (са роком важности до ), најкасније 5 дана пре одржавања продаје (рок за уплату депозита је 18.04.2025.). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније до 18.04.2025.. године до 14:00 часова .

3. потпишу изјаву о губитку права на повраћај депозита и преда је заједно обрасцем пријаве најкасније 5 дана пре одржавања јавног надметања. Изјава чини саставни део продајне документације.

Јавно надметање одржаће се дана 22.04.2025. у 12 часова на адреси. Привредна комора Суботице, 2. спрат, Сенћански пут 15, Суботица, у Малој сали.

Регистрација учесника почиње у 10:00 часова а завршава се у 11:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);

2. отвара јавно надметање читајући правила надметања;

3. позива учеснике да прихвате понуђену цену према унапред утврђеним корацима увећања;

4. одржава ред на јавном надметању;

5. проглашава за купца учесника који је прихватио највишу понуђену цену;

6. потписује записник.

У случају да на јавном надметању победи Купац који је депозит обезбедио банкарском гаранцијом,исти мора уплатити износ депозита на рачун стечајног дужника у року од два радна дана од дана одржавања јавног надметања,а пре потписивања купопродајног уговора након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања,под условом да је депозит који је обезбеђен гаранцијом уплаћен на рачун стечајног дужника.Проглашени купацје дужан да уплати преостали износ купопродајне цене у року од 8 дана од потписивања купопродајног уговора.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита , а за купца се проглашава други најбољи понуђач.

Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања. Другом најбољем понуђачу на јавном надметању депозит (гаранција) се враћа у року од 20 дана од дана јавног надметања.

Имовина се купује у виђеном стању и може се разгледати након откупа продајне документације, сваким радним даном од 9:00 до 14:00 часова а најкасније 7 дана пре заказане продаје (уз претходну најаву стечајном управнику).

Порези, дажбине и трошкови се додају на постигнуту купопродајну цену и у целости сноси купац.

Контакт телефон: 063/526 - 038